Cercetările medicale relevă faptul că nu există nicio interdicție sau incompatibilitate între utilizarea soluțiilor de îngrijire a lentilelor de contact și ochii sensibili. Substanțele dezinfectante elimină depozitele de proteine, împreună cu diferitele impurități de pe suprafața lor, nu produc leziuni sau iritații oculare sau înroșirea ochilor. Cu toate acestea, se recomandă utilizarea lor cu maximă precauție, în vederea preîntâmpinării oricăror efecte nedorite. Atenție la soluțiile pe bază de peroxid de hidrogen, acestea nu pot fi aplicate direct pe suprafața ochiului, existând risc crescut de apariție a unor leziuni.